ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ
(ΟΜΑΔΑ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)
ΟΜΑΔΑ Α
1ο ΘΕΜΑ
1.α. 
(Ι) Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση: 
1. Το ιδιαίτερο πρόβλημα που έβλεπε το ρωσικό κόμμα στην περίοδο της βαυαροκρατίας ήταν ο αυταρχισμός του καθεστώτος.
2. Η σύγκρουση των αντιβενιζελικών με τους Φιλελεύθερους τους οδηγούσε σε πιο συντηρητικές θέσεις.
3.Το προσφυγικό ρεύμα από τις βόρειες ελληνικές επαρχίες ξεκίνησε αργότερα από το μεταναστευτικό ρεύμα από τη Μ. Ασία.
4. Όταν έγινε γνωστή η υπογραφή της σύμβασης της Λωζάννης, οι πρόσφυγες αντέδρασαν έντονα.
5. Η συμμετοχή των προσφύγων ήταν μεγαλύτερη στον βιομηχανικό τομέα παραγωγής λιπασμάτων.
(μονάδες 5)
(Ι) Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:
1. Με το σύνταγμα του 1844 οι εξουσίες του βασιλιά:
α. ενισχύθηκαν
β. περιορίστηκαν
γ. έμειναν αμετάβλητες
δ. καταργήθηκαν.

2. Με το σύνταγμα του 1864 καθιερωνόταν η αρχή της:
α. λαϊκής συμμετοχής
β. λαϊκής κυριαρχίας
γ. λαϊκής βάσης
δ. δεδηλωμένης.
3. Οι φορείς των νέων ιδεών, στις εκλογές της 8ης Αυγούστου 1910, συσπειρώθηκαν γύρω από το αίτημα:
α. της ανόρθωσης
β. της ανασυγκρότησης  
γ. της αλλαγής  
δ. του εκσυγχρονισμού.

4. Η αστική στέγαση των προσφύγων του 1922:
α. δεν συνάντησε εμπόδια
β. συνάντησε τα ίδια εμπόδια με την αγροτική
γ. συνάντησε λιγότερα εμπόδια από την αγροτική
δ. συνάντησε περισσότερα εμπόδια από την αγροτική.

5. Η κυριότερη μεταβολή στην εθνολογική σύσταση, λόγω της άφιξης των προσφύγων του 1922, συνέβη:
α. στη Θράκη
β. στην Ήπειρο
γ. στη Μακεδονία
δ. στην Κρήτη.
(μονάδες 5)
Μονάδες 10

1.β. Να δώσετε το περιεχόμενο των ακόλουθων όρων: Φεντερασιόν, Πολιτοφυλακή της Κρήτης (1907).
Μονάδες 7+ 8 =15

